
B. Osobitná časť


Čl. I (vyhláška č. 229/2011 Z. z.)

K bodu 1 (§ 2 ods. 8 písm. e))

Doplňuje sa nová náležitosť lekárskeho posudku, ktorou je informácia o tom, či ide o osobu so zníženou sluchovou ostrosťou a či sa pri posudzovaní zdravotnej spôsobilosti uplatnilo alebo neuplatnilo neprihliadanie na zníženú sluchovú ostrosť podľa § 17 ods. 2 písm. b) zákona. Ide o nevyhnutné vyjadrenie rozsahu posúdenia zdravotnej spôsobilosti v prípadoch, v ktorých sa uplatní osobitný režim pre skupinu E alebo F zbrojného preukazu.

K bodu 2 (§ 4b)

Ustanovujú sa prechodné pravidlá k úpravám účinným od 1. novembra 2026. Posudzovania zdravotnej spôsobilosti začaté pred 1. novembrom 2026 sa dokončia podľa predpisov účinných do 31. októbra 2026. Posudky vydané do 31. októbra 2026 sa považujú za posudky vydané podľa vyhlášky v znení účinnom od 1. novembra 2026.

K bodu 3 

Pre zvýšenie právnej istoty sa čestné vyhlásenie dopĺňa o vyhlásenie žiadateľa o vydanie zbrojného preukazu alebo držiteľa zbrojného preukazu, že ak sa na zníženú sluchovú ostrosť pri posudzovaní neprihliadne, lekársky posudok bude platiť len pre skupinu E alebo F a pri rozšírení zbrojného preukazu o skupinu A, B, C alebo D bude potrebné vydanie nového lekárskeho posudku o zdravotnej spôsobilosti.

K bodu 4 (príloha č. 3)

Príloha č. 3 sa nahrádza novým vzorom lekárskeho posudku o zdravotnej spôsobilosti na držanie alebo nosenie strelnej zbrane a streliva. Nový vzor obsahuje údaje či ide o osobu so zníženou sluchovou ostrosťou alebo nie a či sa na zníženú sluchovú ostrosť podľa § 17 ods. 2 písm. b) zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov neprihliada vo vzťahu ku skupinám zbrojného preukazu E a F alebo prihliada pre skupiny zbrojného preukazu A až D.


Čl. II (účinnosť)

V nadväznosti zákon z 24. septembra 2026, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov sa navrhuje účinnosť 1. novembra 2026 z dôvodu zabezpečenia jednoznačne identifikovateľných spôsobov posúdenia v písomne vyhotovených lekárskych posudkoch reflektujúcich na zákonnú úpravu ku dňu účinnosti tejto zmeny.  

